Obișnuiește puiul de pisică cu ideea tăierii ghearelor de la o vârstă fragedă. Un bun mod de a începe este să ”mimezi tăierea”, aplicând o ușoară presiune pe degetele pisicii, pentru a expune gheara și, apoi, să o recompensezi și să o lauzi.Dacă tai ghearele pisicii sau puiului, este important să știi cum să procedezi corect. Ultimul lucru pe care l-ai putea dori este să cauzezi durere sau sângerare, tăind partea sensibilă a ghearei. Medicul veterinar te poate ajuta cu o demonstrație și îți poate verifica tehnica sau poate face în locul tău această toaletare.Verifică săptămânal ghearele pisicii, inclusiv ‘gheara pasivă’ – cea de la interiorul piciorului, chiar sub regiunea încheieturii. Aceasta atinge rareori solul și poate fi predispusă la creșterea excesivă – În special la pisicile senioare.Când verifici ghearele pisicii, verifică și pernuțele și zona dintre degete, pentru a te asigura că totul este în formă și curat.Pisicile, ca și oamenii, pot avea unghii încarnate. Dacă suspectezi că o gheară crește în pernuță, consultă medicul veterinar, deoarece poate necesita atenție medicală imediată.